ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id ms nl id id pl id id ms id ms ms ms ms ms ms id id ms ms ms id id id ms id ms id ms id id id ms ms ms id ms id id id id ms ms id id id id id ms id id id id id id ms ms ms ms id id id ms id ms id ms id ms id id id eo id id fr id id id id en id id hy hy hy ms ms en en en en en en en en en id id id id ms en id id jv ms id id it es id id en id ms ms ms ms ms ms
Penjagaan Selepas Bersalin, 7 Perkara PENTING Buat Ibu - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
EDD Makin Hampir? Ini 7 Penjagaan PENTING Buat Ibu Selepas Bersalin, Sila Ambil Tahu!
Ditulis oleh Asyikin Md Isa Disemak pada 01/07/2020
Disemak secara perubatan oleh Dr. Gabriel Tang Pei Yung
Tempoh berpantang adalah 1 jangka masa penting selepas melahirkan anak. Jom ketahui 7 penjagaan selepas bersalin yang tidak boleh dipandang enteng.
Selepas melahirkan anak adalah 1 fasa penting bagi setiap ibu.
Dalam jangka masa antara 6 hingga 8 minggu atau dipanggil tempoh berpantang, ibu selepas bersalin perlu memberikan penjagaan lebih rapi kepada diri. Kenapa?
Ini kerana dalam tempoh berpantang tersebut, ibu akan mengalami perubahan emosi dan fizikal.
Dalam masa yang sama, anda perlu belajar untuk menyeimbangkan tanggungjawab bergelar ibu.
Sepanjang tempoh itu, ibu yang baru melahirkan anda perlu berehat, memulihkan badan dan mengikat hubungan kasih sayang dengan si manja. Bukannya melakukan kerja berat seperti mengemas rumah dan membasuh baju, okay?
Kaedah berpantang adalah berbeza di setiap negara. Malahan di Malaysia juga pasti berbeza bagi setiap bangsa, sama ada Melayu, Cina mahupun India.
Tetapi kesemua kaedah berpantang pastinya berkisarkan tentang penjagaan selepas bersalin.
7 penjagaan selepas bersalin wajib tahu
Ini adalah senarai penjagaan selepas bersalin umum untuk ibu yang baru melahirkan anak.
Menggunakan pad dan bukan tampon
Sama seperti ketika kedatangan haid, selepas bersalin lapisan pada rahim akan ‘menipis’ dan anda akan mengalami pendarahan. Proses ini dipanggil lochia.
Keadaan yang berlaku sepanjang tempoh berpantang ini biasanya berlarutan sehingga 6 minggu, sekali gus akan mendedahkan anda kepada jangkitan pada bahagian faraj.
Jadi penggunaan pad atau tuala wanita adalah lebih baik. Ini kerana jika anda menggunakan tampon, ia akan meningkatkan risiko untuk anda mengalami masalah jangkitan pada bahagian intim.
Gunakan pek ais sekitar bahagian faraj
Selepas melahirkan anak, anda mungkin akan berasa sakit pada bahagian sekitar faraj. Ia adalah 1 perkara normal untuk berlaku.
Bagi mengurangkan rasa sakit itu, anda boleh menggunakan pek ais dengan meletakkannya sekitar faraj.
Sebaiknya balut pek ais tersebut dengan tuala atau kain bersih dan lembut.
Sememangnya mandi dengan air sejuk dapat memberikan kesegaran kepada badan.
Tetapi buat ibu selepas bersalin, elakkan untuk sementara waktu. Pilihlah untuk mandi dengan air suam/panas.
Selepas bersalin, anda mungkin akan mengalami kesakitan pada sekitar bahagian faraj dan rektum – organ pada bahagian punggung.
Kedua-dua bahagian ini sukar untuk dicuci dan berisiko dijangkiti.
Jadi gunakan air suam untuk mencuci dan bersihkannya dengan perlahan dan lembut.
Jangan pula anda tidak mencucinya kerana mahu mengelakkan rasa sakit.
Pastikan minum air secukupnya
Sebut pasal minum air ini, ia bukan air manis, berkarbonat atau sebarang minuman tenaga, okay? Tetapi perbanyakkan meminum air kosong.
Ia bertujuan untuk memastikan badan kekal terhidrat. Lebih-lebih lagi ketika cuaca panas.
Malahan amalan penjagaan selepas bersalin ini juga membantu menghindari risiko untuk berdepan masalah sembelit.
Sembelit adalah 1 isu normal yang kerap dialami ibu selepas bersalin.
Jadi sewaktu tempoh berpantang, pastikan anda mengambil makanan tinggi serat dan perbanyakkan pengambilan air, okay?
Ini adalah 1 aspek penting dalam penjagaan selepas bersalin buat ibu, terutamanya untuk ibu menyusu badan.
Pengambilan makanan bernutrisi sangat digalakkan bagi memberikan manfaat kepada bayi melalui penyusuan.
Pastikan makanan yang diambil mengandungi nutrisi seperti protein, zat besi dan kalsium; kesemuanya terkandung dalam buah-buahan, sayuran dan produk tenusu.
9 bulan anda membawa bayi di dalam kandungan anda ke mana sahaja.
Anda mungkin menikmati saat-saat itu, tetapi dalam masa yang sama pastinya ia meletihkan anda dan adakalanya mendatangkan ketidakselesaan.
Jadi dalam tempoh berpantang, inilah masa untuk anda mendapatkan rehat dan tidur yang mencukupi walaupun anda perlu menyusukan si manja setiap 3 jam, menukar lampin dan membelai mereka.
Namun, pastikan anda tetap mencuba untuk mendapatkan tidur 7 hingga 8 jam setiap hari.
Anda mungkin perlu menukar corak tidur buat seketika. Peraturan PENTING – bayi tidur, maka anda juga harus tidur.
Walaupun anda gembira dengan kelahiran si manja, namun itu tidak bermakna segala tanggungjawab menjaga bayi perlu dipikul sendirian. Jika terlalu letih, anda berisiko mengalami tekanan.
Sekiranya mampu, upah penjaga yang boleh membantu melakukan tugasan rumah serta menjaga si manja apabila anda perlu berehat.
Jika tidak, minta pertolongan ahli keluarga terdekat jika mereka boleh membantu.
Penjagaan selepas bersalin penting buat si ibu
Dalam keseronokan menerima cahaya mata, ia tidak bermakna anda perlu melupakan dan mengabaikan penjagaan diri anda sendiri.
Anda adalah watak utama paling penting yang memerlukan penjagaan diri.
Tentukan untuk diri anda mendapat rehat dan tidur yang mencukupi serta menjaga pemakanan dengan mengambil makanan berkhasiat untuk mendapatkan tenaga yang diperlukan badan anda.
Jika anda sayang si manja, anda juga perlu untuk menyayangi diri anda sendiri, okay?
Hello Health Group tidak menyediakan nasihat perubatan, diagnosis, atau rawatan.
Anda mungkin berminat untuk membaca artikel:
Ingin Hamil Semula selepas Keguguran
Benarkah Stres Salah Satu Punca Keguguran?
Bersediakah Anda Untuk Melakukan Seks Selepas Bersalin?
4 Makanan Yang Bagus Diamalkan Ibu Berpantang, Barulah Luka Cepat Baik!
Bila Haid Pertama Selepas Bersalin? Ini 5 Perkara Yang Ibu Perlu Tahu
Pertambahan Berat Badan Kehamilan
Kalkulator ini adalah untuk wanita yang ingin tahu berapa berat badan semasa hamil yang terbaik, berdasarkan berat badan mereka sebelum hamil.
Anda memeriksanya untuk siapa?
Berapa minggu kehamilan anda?
Berapa berat badan anda sebelum hamil? (kg)
Berapa tinggi badan anda? (cm)
Berapa berat badan anda sekarang? (kg)
Anda hamil anak kembar? YaTidak
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
https://my.clevelandclinic.org/health/articles/9679-caring-for-your-health-after-delivery / Accessed on April 3, 2020
https://www.stanfordchildrens.org/en/topic/default?id=the-new-mother—taking-care-of-yourself-after-birth-90-P02693 / Accessed on April 3, 2020
https://www.mayoclinic.org/healthy-lifestyle/labor-and-delivery/in-depth/postpartum-care/art-20047233 / Accessed on April 3, 2020
https://www.healthline.com/health/postpartum-care#2/ Accessed on April 3, 2020
https://www.momjunction.com/articles/what-precautions-you-should-take-post-delivery_0088445// Accessed on April 3, 2020
AWAS! Kadar Hb Terlalu Rendah Atau Tinggi Ada Efek Pada Bakal Ibu, Ini 5 Cara Mengawalnya
Aduh, Sakitnya Perut! Mommy, Ini 5 Cara Hilangkan Senak Perut Ketika Hamil, Cubalah!
Ditulis oleh Asyikin Md Isa Disemak pada 01/07/2020
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.